Document ID: 31995R1861

ΚΑΝΟΝΙΣΜΟΣ (ΕΚ) αριθ. 1861/95 ΤΗΣ ΕΠΙΤΡΟΠΗΣ της 27ης Ιουλίου 1995 για τροποποίηση του κανονισμού (ΕΚ) αριθ. 1162/95 περί ειδικών λεπτομερειών εφαρμογής του καθεστώτος πιστοποιητικών εισαγωγής και εξαγωγής στον τομέα των σιτηρών και του ρυζιού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 για την κοινή οργάνωση αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 1664/95 (2), και ιδίως το άρθρο 9 παράγραφος 2, το άρθρο 12 παράγραφος 4 και το άρθρο 13 παράγραφος 11,
Εκτιμώντας:
ότι ο κανονισμός (ΕΚ) αριθ. 1162/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1617/95 (4), θεσπίζει τις ιδιαίτερες λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και του ρυζιού 7 ότι, σε περίπτωση που δεν καθορίζεται καμία επιστροφή, η διάρκεια ισχύος των πιστοποιητικών για όλα τα προϊόντα που αναφέρονται στο άρθρο 1 των κανονισμών (ΕΟΚ) αριθ. 1766/92 και (ΕΟΚ) αριθ. 1418/76 του Συμβουλίου (5), όπως τροποποιήθηκε τελευταία από τον κανονισμό (ΕΚ) αριθ. 1530/95 (6), πρέπει να μειωθεί για να μη διαταραχθεί ο ορθή διαχείριση της αγοράς σε μία περίοδο ιδιαίτερα ευαίσθητη 7 ότι, ως εκ τούτου, πρέπει να καθορισθεί μία ακριβής διάρκεια ισχύος 7 ότι είναι αναγκαίο όλες οι αιτήσεις πιστοποιητικών, με ή χωρίς επιστροφή, να ανακοινώνονται στην Επιτροπή ώστε να είναι αυτή σε θέση να καταρτίζει τους στατιστικούς ισολογισμούς που είναι απαραίτητοι για τη διαχείριση της αγοράς και την παρακολούθηση των αναληφθεισών υποχρεώσεων για εξαγωγή 7 ότι είναι αναγκαίο να τροποποιηθεί ο κανονισμός (ΕΚ) αριθ. 1162/95 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1162/95 τροποποιείται ως εξής:
1. Στο άρθρο 7, προστίθεται η ακόλουθη νέα παράγραφος 2α:
«2α. Σε περίπτωση που δεν έχει καθορισθεί καμία επιστροφή, τα πιστοποιητικά εξαγωγής για τα προϊόντα που αναφέρονται στο άρθρο 1 του κανονισμού (ΕΟΚ) αριθ. 1766/92 και στο άρθρο 1 του κανονισμού (ΕΟΚ) αριθ. 1418/76 ισχύουν για 30 ημέρες από την ημέρα της έκδοσής τους, κατά την έννοια του άρθρου 21 παράγραφος 1 Ευρωπαϊκής Κοινότηταςυ 3719/88.».
2. Το άρθρο 13 παράγραφος 1 στοιχεία α) σημείο i) πρώτη περίπτωση αντικαθίσταται από το ακόλουθο κείμενο:
«- όλες οι αιτήσεις πιστοποιητικών ή την έλλειψη αιτήσεων για χορήγηση πιστοποιητικού.».
Άρθρο 2
Τα κράτη μέλη ανακοινώνουν στην Επιτροπή, μόλις αυτό καταστεί δυνατό, όλα τα πιστοποιητικά τα οποία εκδίδονται από την 1η Ιουλίου 1995 μέχρι τη θέση σε ισχύ του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ωστόσο, το άρθρο 2 εφαρμόζεται από την 1η Ιουλίου.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουλίου 1995.

Labels: 3
17